Protesty na Námestí Tchien-an-men, 2. jún 1989
Protestujúci študent Pchu Č’-čchiang, 10. máj 1989. Čínske slová napísané na papieri hovoria: *„Chceme slobodu prejavu, zhromažďovania, podporiť World Economic Herald a tých spravodlivých novinárov."*
**Protesty na Námestí Tchien-an-men** boli protesty obyvateľov na Námestí Nebeského pokoja/mieru v čínskom hlavnom meste Peking medzi 15. aprílom a 4. júnom 1989, ktoré násilne potlačila armáda. 

Demonštrujúci požadovali demokratizáciu spoločnosti, rovnako ako sa tomu dialo v rovnakej dobe vo východnej Európe. Protesty ukončila armáda; podľa čínskej vlády tu bolo zabitých 200 až 300 civilistov[chýba zdroj]; 7 000 – 10 000 ich potom malo byť zranených. Podľa vyjadrenia študentskej organizácie a Čínskeho Červeného kríža zomrelo 2 000 – 3 000 ľudí.[chýba zdroj]

Medzi niektorými historikmi je udalosť označovaná ako **Pekinský masaker**. Protestujúci na námestí pochádzali z najrôznejších sociálnych vrstiev (intelektuáli, robotníci atď.). Potlačené povstanie obsahovalo mnoho socialistických elementov, demonštranti napríklad spievali *Internacionálu*. Niektorí z nich, ako napr. Wang Chuej, ďalej aktívne rozvíjajú kritiku vlády zľava v tzv. Čínskej Novej ľavici.

Dňa 20. mája vyhlásila čínska vláda stanné právo a v noci 3. júna a v ranných hodinách 4. júna začala armáda konať. Na Námestie Nebeského pokoja boli vyslané tanky a ozbrojená pechota, aby protesty ukončili. Oficiálne údaje o počtoch obetí pri potláčaní povstania sa rôznia, rozchádzajú sa od 23 osôb (podľa Komunistickej strany Číny), 400 – 800 (podľa americkej CIA) až po 2 600 osôb (podľa Čínskeho Červeného kríža). Po zásahu bola z krajiny vyhostená zahraničná tlač a domáca tlač bola pod starostlivou kontrolou a cenzúrou, takže o ich krvavom potlačení sa čínsky ľud dozvedal len veľmi ťažko.

Svetový politický a kultúrny ohlas
----------------------------------

Pomník obetiam v poľskom Vroclave
Európske štáty na masaker zareagovali vyhlásením embarga na vývoz zbraní do Číny. Pôvodný úplný zákaz však postupne nahradila regulácie vývozu; je možné exportovať len určité druhy zbraní a každý jednotlivý obchod podlieha schváleniu vlády príslušnej krajiny. Napríklad česká vláda v roku 2008 udelila súhlas s predajom súčiastok pre lietadlá L-39 v cene 190 tisíc eur; najvyššieho rozsahu v tom roku dosiahol vývoz z Francúzska (227 miliónov eur).

Zábery z demonštrácií boli použité v klipe k piesni *Power to the People* od Johna Lennona. Dňa 12. júna 2007 bola vo Washingtone, D. C. predstavená bronzová socha napodobňujúca sochu *Bohyne demokracie*, ktorá sa objavila na záznamoch z revolty krátko pred potlačením.

Referencie
----------

1. ↑  Jeremy Brown: *June Fourth: The Tiananmen Protests and Beijing Massacre of 1989*, Cambridge University Press, 2021
2. ↑  Edward Friedman: *Damming the Three Gorges: What Dam-Builders Don't Want You to Know. by Grainne Ryder.* The Journal of Asian Studies, 50(2), 1991, str. 398.
3. ↑  Kateřina Šafaříková: *Lev a drak*, Respekt 6/2010, str.26

Iné projekty
------------

Commons
* Spolupracuj na Commons Commons ponúka multimediálne súbory na tému **Protesty na Námestí Tchien-an-men**

Externé odkazy
--------------

* Fang Čeng o masakru na Tiananmenu: Jak mi vojenský tank rozdrtil nohy Archivované 2010-04-20 na Wayback Machine
* Masaker v Pekingu 1989: Rekonštrukcia krok za krokom
* "Nebeský pokoj už dvadsať rokov"
* Olga Lomová, Martin Hála, Tchien-an men: Revolver Revue V (1989), 13, 10 s. Archivované 2016-03-04 na Wayback Machine

Zdroj
-----

*Tento článok je čiastočný alebo úplný preklad článku Masakr na náměstí Nebeského klidu na českej Wikipédii.*